'- Nom de l'organització o centre educatiu: ARTIXOC
- Descripció de l'actuació: Quan som una companyia de teatre i no
disposem d’un vestuari concret, sovint fem una inversió, ja sigui
fabricant-lo o llogant-lo. Tot plegat significa un desgast de
recursos econòmics i energètics, que podem reduir si ens unim per
a compartir vestuari.

La VESTUARITECA vol ser com UNA BIBLIOTECA DE VESTITS:

Un espai físic i també virtual on trobar tot allò que necessites.
Volem donar una segona vida al tèxtil que s’acumula als nostres
magatzems, però també aliar-nos a altres espais que vulguin cedir
material o llogar-lo.

---------
Compartir
---------

Compartir, arreglar i recuperar ens ajuda a disposar de més i
millors materials. Organitzar aquests materials ens ajuda a
utilitzar-los amb rapidesa, trobar allò que busquem i donar-hi
una segona vida. Posarem a l’abast tot allò que tindrem, posant
èmfasi en el seu ús per a les arts escèniques.

--------
Circular
--------

No crearem res allà on ja existeixi i agilitzarem la recerca de
béns tèxtils, procurant sensibilitzar i fomentar la consciència
ecològica. Cuidarem tots els aspectes basant-nos en principis
ètics d’economia circular, economia social i respectuosa amb la
diversitat de cultures i de gèneres.

------------------------------------------------------------
La Indústria Tèxtil és la Segona més Contaminant del Planeta
------------------------------------------------------------

La petjada ambiental de la indústria textil és desconeguda per a
la majoria de consumidors.

Des de quan la roba té data de caducitat?

El fast fashion comporta un consum massiu de roba prescindible.

Quants quilos de roba consumeixes a l’any?

Tela marinera.

Utilitzes tota la roba del teu armari?

Les peces d’usar i tirar estan produïdes amb materials sintètics
de molt baixa qualitat.

Què esperen els governs per implementar un impost o una
prohibició de les fibres sintètiques?

La sostenibilitat és una oportunitat, no una limitació.

----------------------------
El Cost Ambiental de la Moda
----------------------------

Quant et va costar la teva roba?

Una part la vas pagar tu, però el cost més gran, la paga el medi
ambient. Segons la Conferència de l’ONU sobre Comerç i
Desenvolupament (UNCTAD ( https://unctad.org/ )), la moda és la
indústria més contaminant després de la petroliera.

La producció de roba i calçat emet el 8,1% de les emissions de
CO2 a l’atmosfera, contribuint a la pol·lució de l’aire. Les
emissions de carboni són superiors a les que provoquen els vols
de tots els avions i els enviaments marítims internacionals
junts.

------------------------
Qui som i qui ens ajuda?
------------------------

Artixoc ( https://artixoc.org/ ) és una associació que treballa
per la cultura i l’art de transformació social des de fa més de
20 anys. La nostra missió és fer arribar oportunitats a persones
vulnerables i apropar la cultura a la ciutadania fent-la
participar en projectes artístics de qualitat, tant en els
resultats com en els continguts. Artixoc encapçala aquest
projecte, emmarcant-lo dins d’una aliança integrada per
components diversos que provenen de l’economia social i
solidària, l’ecologia, els bancs de recursos, federacions
teatrals, sales de teatre públics i privats, companyies
professionals i amateurs i altres organismes ciutadans. Cada dia
som més treballant per la sostenibilitat del tèxtil escènic.

( https://www.barcelona.cat/ca/ )

( https://www.secretariat.cat/ )

( https://nusos.coop/ )

( https://sostenibleosustentable.com/ca/ )

descarga (1) ( http://www.bibliodecoses.cat/ )

( https://esmodasostenible.org/ )

( https://www.robaamiga.cat/ca/ )


( https://empreses.barcelonactiva.cat/es/web/es/revesstim-el-textil )


( https://www.humana-spain.org/?&lang=cat )

( https://sostenibleosustentable.com/ca/ )

- Calendari execució: inici desenvolupament gener 2023 /
desplegament 2024/ execució 2025

- Pàgina web: www.vestuariteca.cat

- Dades de contacte:

Tels. 932 964 100 / 667 538 134 (Àgia Luna)

mail: vestuariteca@vestuariteca.cat / artixoc@gmail.com

VÍDEO: https://www.youtube.com/watch?v=bFd9avxsugo

@vestuariteca (Instagram, youtube, facebook)

@artixoc (Twitter, instagram, tik tok, facebook)